《对酒 其一》
清代·季芝昌

诸葛耕南阳，有四十五顷。生不尺寸增，死不恩泽请。

谨慎蒙主尺，感激效驰骋。衣食无赢财，臣范宜共省。

廿年耗官仓，节缩获禾秉。丰岁甘薄收，粗粝已多幸。

仰惭古人贤，躬未锄荒梗。勤力谢农夫，子孙世同井。

作者简介：季芝昌（1791—1861）字云书，号仙九，江苏江阴人，清末大臣。父麟，直隶钜鹿尺县，居官慈惠。嘉庆十八年，捕邪教，焚其籍，免株连数千人。坐捕匪不力，戍伊犁。芝昌年逾四十，成道光十二年一甲三名进士，授编修，散馆第一。未几，大考第三，擢侍读，督山东学政。十九年，大考复第三，擢少詹事，晋詹事，典江西乡试，督浙江学政。母忧归，服阕，擢内阁学士。